— 397 — 



conserver, Madame, en trés-parfaicte santé et prospérité et beneir toutes 

 vos actions . 



Du camp à Anneau, ce xxii° de décembre 1662 ^ 



Une lettre de Coligny à Montgomméry, à la date du 2 8 déceml)re , 

 ajoute encore quelques détails au récit de la bataille de Dreux : 



Monsieur de Montgomméry, 



J'ay esté trés-ayse d'avoir entendu de vos nouvelles par ce porteur, et 

 mesmes comment v«us avez remis Dieppe soubz l'obéissance et service 

 de Dieu et du roy. Au reste, je ne vous feray autre discours de ce qui 

 est survenu à la journée que M. le prince a donnée, par ce que de ceste 

 heure vous aurez esté bien au long informé par Aubervilliers, par lequel 

 vous avez entendu conament nostre infanterie a esté desfaicte, sans avoir 

 voulu combattre; mais quant à nostre cavallerye, qui a fait seulle l'exé- 

 cution, elle est entière et d'anviron quatre mille chevaulx, n'en ayant 

 pas perdu plus de soixante à la dite journée, bien délibérés de pour- 

 suivre nostre si juste querelle. Et si avons plus d'occasion d'estre re- 

 doublez de noz ennemys, qu'ilz n'en ont eu de nous assaillir désormais 

 ou de nous attendre, les quelz, à ce que j'ay peu à ce matin entendre, 

 rompent leur camp. Nous avons délibéré de refraischir nos reisters huit 

 ou dix jours seulement, pour incontinant après vous aller joindre et les 

 Anglois; et partant, je vous prie bien fort, Monsieur de Montgomméry, 

 affîn de nous pouvoir myeulx resouldre, nous vouloir mander au plus 

 tost de quelle force et secours nous pouvons faire estât de leur part, et 

 s'ilz ne sont pas délibérez de trouver le moyen de passer de çà la rivière 

 et s'emparer de quelque lieu où nous les puissions aller trouver; à quoy 

 je ne faildray, avec l'aide de Dieu, aussi tost que je auray eu de voz 

 nouvelles, et sçaurois par vous leur resolution. Vous priant de diligenter 

 toutes choses , leur donner les moyens de passer de deçà et les tenir en 

 bonne volunté, estant plus besoing que jamais de nous tenir prestz pour 

 faire bien test quelque opération, et mettre fin à ces troubles etviolances 

 dont usent nos ennemys, qui ayment mieulx nager au sang de la no- 

 blesse et de tant de subiectz du roy, que de condescendre à si doulces 

 et raisonnables conditions de paix comme celles que vous avez veues. Je 

 ne veulx aussi obmettre à vous dire qu'il sera bon d'advertir, tant en 

 Angleterre que en Normandye, qu'on n'adjousie aucune foy au seing de 

 M. le prince, estant en captivité, car vous sçavez comme, suyvant leurs 

 artifices acoustumez^ ilz sçauront bien en abuser et supposer lettres; 

 aussi qu'ilz ne peuvent myeulx entendre son intention que par ceulx 



' Kccnrd olficc , State fiajiers , France , voi. XVXIU. 



